open-index/open-wikipedia-markdown huggingface dataset:
Anders Ljungberg

**Anders Ljungberg** (født 12. juli 1947), også kjent som **Puskas**, er en svensk tidligere fotballspiller og fotballtrener.

## Klubbkarriere
Ljungberg er best kjent for å være en del av Malmö FF-laget som tok seg til finalen i Serievinnercupen i 1979. Han vant fem nasjonale mesterskap og seks cuptitler med klubben.

## Trenerkarriere
Ljungberg trente Landskrona BoIS fra 1995 til 1996.

## Referanser


## Eksterne lenker
*
Gerard Deulofeu

**Gerard Deulofeu Lázaro** (født 1994) er en spansk fotballspiller som spiller for den italienske klubben .

Etter en sesong i Premier League hos Everton, var Deulofeu nå på nytt utlån hos Sevilla i La Liga. Deulofeu ble solgt til Everton sommeren 2015 for en overgangssum verdt £4,3 millioner pund.

## Meritter
;Barcelona
* Primera División (1): 2012–2013

## Referanser


## Eksterne lenker
* 
* 
* Spillerprofil hos BDFutbol
(612243) 2001 QR322

**2001 QR<sub>322</sub>**, også kalt **MPO157352**, er en Neptuntrojaner. Den ble oppdaget 21. august 2001 og roterer omkring Neptun i Lagrange-punktet L4. Den har en absolutt størrelsesklasse på mellom 7.8 og 8.2, og har en diameter som varierer fra  60 til 160&nbsp;km.

## Referanser


## Eksterne lenker
*
Øyvind Strømmen Kjerpeset

**Øyvind Strømmen Kjerpeset** (født 1991) er en norsk friidrettsutøver som spesialiserer seg på 400 meter hekk. Han representerer Florø Turn & Idrettsforening. I 2013 vant han kongepokalen etter ny mesterskapsrekord med 50,38 sek. på langhekken og seier på 200 meter.

Han satte norske rekord som første nordmann under 50 sekunder på øvelsen ved å løpe på 49,98 i Gateshead 22. juni 2013. Han forbedret rekorden den 28. juni samme år til 49,95 sek under Världsungdomsspelen i Göteborg. 

## Oppmerksomhet
Kjerpesets historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

## Medaljer i norske mesterskap

## Referanser




## Eksterne lenker
*
Sfærisk astronomi

**Sfærisk astronomi** er grenen av astronomi som brukes til å bestemme objekters posisjon på himmelkula, observert på en spesiell dato, tid og sted på jorda. Den avhenger av den sfæriske geometriens matematiske metoder og astrometriens målinger.

Dette er den eldste grenen av astronomien og dateres tilbake til oldtiden. Observasjoner av himmelobjekter har vært, og fortsetter å være, viktig for religiøse og astrologiske formål, i tillegg til tidtaking og navigasjon. Vitenskapen som handler om å måle himmelobjekters posisjon på himmelen er kjent som astrometri.

De primære elementene i sfærisk astronomi er koordinatsystemer og tid. Koordinatene til objekter på himmelen listes opp ved bruk av ekvatorialkoordinater, som er basert på projeksjonen av jordas ekvator på himmelkulen. Et objekts posisjon er i dette systemet gitt ved rektascensjon (α) og deklinasjon (δ). Breddegraden og lokal tid kan så bli brukt til å utlede objektets posisjon uttrykt i horisontalkoordinater, som består av høyde og asimut.

## Se også
* Astrometri
* Himmelmekanikk
* Astronomisk navigasjon
* Daglig bevegelse
* Formørkelse
* Ekliptikken
* Elongasjon
* Epoke
* Jevndøgn
* Edmund Halley
* Astronomiens historie
* Jyotisha
* Keplers lover for planetenes bevegelser
* Okkultasjon
* Parallakse
* Prograd bevegelse
* Retrograd bevegelse
* Siderisk tid
* Solverv

## Litteratur
* Robin M. Green, *Spherical Astronomy*, 1985, Cambridge University Press, ISBN 0-521-31779-7
* William M. Smart, edited by Robin M. Green, *Textbook on Spherical Astronomy*, 1977, Cambridge University Press, ISBN 0-521-29180-1.

## Eksterne lenker
* Professor Vincents kursnotater ved University of St. Andrews 
* Fra Stephen Tonkins astronomiveiledninger
* Fra professor Kirkmans veiledninger ved College of Saint Benedict + Saint John's University
Buster Brown

***Buster Brown*** var en amerikansk tegneserie som ble skapt av tegneren Richard F. Outcault (1863–1928) og lansert i avisa *[[New York Herald]]* 4. mai 1902. Serien handlet om rampegutten Buster Brown og Tige, bulldogen hans. Gutten, som skal ha fått navn etter den daværende barnestjernen Buster Keaton, holdt til i et overklassestrøk og ble tegnet med blond pasjefrisyre, vid hatt og pen drakt med knebukser og stor sløyfe omtrent som Lille Lord Fauntleroy. R. F. Outcault hadde tidligere skapt seriefiguren *[[The Yellow Kid]]*, men gjorde enda større suksess med *Buster Brown*, som fortsatte fram til midt på 1920-tallet. Outcault lisensierte også navnet og skikkelsen til bruk som varemerke og reklamefigur for å selge en rekke handelsprodukter, ikke minst *Buster Brown shoes* fra *[[Brown Shoe Company]]*.

## Eksterne lenker
*
Yale University Press

**Yale University Press** er et universitetsforlag med sete i New Haven i Connecticut i USA. Det ble grunnlagt i 1908 av George Parmly Day og har siden 1961 vært offisiell del av Yale University, skjønt det fortsatt er finansielt og operativt uavhengig.

Forlaget publiserer (2013) årlig om lag 200 innbundne og 100 uinnbundne bøker.

## Referanser


## Eksterne lenker
*
M’Baye Niang

**Mbaye Hamady Niang** (født 1994) er en fransk-senegalesisk fotballspiller som fra den 30. juni 2024 er klubbløs.

Niang har spilt ungdomslandskamper for både U16, U17 og U21 landslaget til Frankrike. Den 13. desember 2012 scoret Niang i en Coppa Italia-kamp, noe som gjorde han til den nest yngste spilleren som har scoret for AC Milan. Han var 17 år og 350 dager gammel da han scoret.

## Landslaget
Han ble tatt ut i s tropp til VM i fotball 2018 i Russland.

Den 19. juni 2018 scoret han sitt første landslagsmål for  mot .

## Referanser


## Eksterne lenker
* 
* Spillerprofil hos Lfp.fr
Ole Paus (firma)

**Ole Paus**, senere **Ole Paus Eftf.** og **Pausco**, var et norsk firma med hovedkontor i Oslo, som var en av de største jern-, stål- og metallgrossistene i Norge i rundt hundre år.

## Historie

Firmaet ble grunnlagt av grosserer og fabrikkeier Ole Paus (1846–1931) i 1872. Han grunnla også Den Norske Hesteskosømfabrik sammen med sine brødre Christian og Karl L. Paus i 1881 og de hadde eierinteresser i Christiania Staalværk. I 1923 ble Christopher Blom Paus opptatt som kompanjong, og da han overtok som eneinnehaver i 1927 ble firmanavnet endret til Ole Paus Eftf. (forkortelse for efterfølgere). I 1939 ble cand.jur. Per Paus kompanjong og i 1952 ble han eneinnehaver. Firmaet hadde kontor og lager i egen eiendom i Nygata 3 i Oslo. Metallgrossistvirksomheten ble avviklet i etterkrigstiden, men navnet Pausco ble videreført som et investeringsselskap innen rederi- og petroleumsvirksomhet med kontorer i Oslo og London av Per Paus' sønn Christopher Paus og dennes ektefelle Cecilie Paus (f. Wilhelmsen) og døtre Pontine Paus og Olympia Paus. Grunnleggeren Ole Paus var også farfar til general Ole Paus (1910–2003) og oldefar til visesangeren Ole Paus (f. 1947).

## Referanser
Antonio Schinella Conti

**Antonio Schinella Conti** (1677–1749) var en italiensk fysiker, matematiker, historiker og filosof.

Conti er mest kjent som formidler under «prioritetsstriden» mellom Gottfried Leibniz og Isaac Newton. Striden dreide seg om hvorvidt Leibniz var selvstendig opphavsmann til matematisk analyse eller hadde plagiert Newton.

Conti skrev avhandlinger om tragedien og var selv tragedieforfatter; *Giulio Cesare* regnes som den viktigste.

## Referanser og noter


## Litteratur
* Giovanna Scianatico, «Il secolo neoclassico. Antonio Conti e la lezione di Gian Vincenzo Gravina» i  "Esperienze Letterarie", a. XXXVI, 2011, n. 2, s. 3-21.

## Eksterne lenker
*
Marco van Ginkel

**Wulfert Cornelius** «**Marco**» **van Ginkel** (født 1992) er en nederlandsk fotballspiller som fra den 30. juni 2024 er klubbløs.

Han har tidligere spilt for den nederlandske klubben Vitesse. Van Ginkel debuterte for Vitesse 9. april 2010, bare 17 år gammel. Han debuterte for det nederlandske landslaget 14. november 2012 i en treningskamp mot Tyskland, en kamp som endte 0–0.

Van Ginkel ble i juli 2015 lånt ut til  ut 2015/2016-sesongen i en avtale hvor Asmir Begović signerte permanent for Chelsea.

## Meritter
### Klubb
**[[PSV Eindhoven]]**
* Eredivisie (1): 2015–16

## Referanser


## Eksterne lenker
* 
* Netherlands stats på OnsOranje 
* Spillerprofil hos Voetbal International
St. Michaelis-kirken i Hamburg

**Sankt Michaelis kirke** (tysk: *Hauptkirche Sankt Michaelis*) er en kirke i Hamburg, Tyskland. Kirken som på folkemunne gjerne kalles «Michel», er en av de fem evangeliske hovedkirkene i byen. Kirken er viet til erkeengelen Mikael.

Den første kirken på stedet ble oppført i 1647 og brant etter et lynnedslag i 10. mars 1750. 

Grunnstenen til en ny kirke ble lagt allerede i 1751 og det nye bygget sto ferdig i 1752. Kirken ble innviet ved en kantate av Telemann: *Komm wieder Herr, zu der Menge der Tausenden in Israel*. 

Det andre kirkebygget ble fullstendig ødelagt i en brann i 1906, oppstått under vedlikeholdsarbeider. Flere fremstående musikere og arkitekter, blant andre Cornelius Gurlitt, Fritz Schumacher og Peter Behrens hadde talt i mot en rekonstruksjon, og ønsket i stedet en moderne kirke. Folkelige protester vant imidlertid frem og en rekonstruert barokkirke, den tredje i rekken, sto ferdig på stedet i 1912. Da var imidlertid trekirken erstattet med en kirke oppført i stål og betong.  

Kirken sto lenge uskadet under de alliertes bombeangrep under den andre verdenskrigen, samtidig som bygningene omkring ble sterkt skadet. Omsider ble imidlertid kirken også truffet i 1944 og 1945 og igjen helt ødelagt. Kirken ble på nytt innviet i 1952, men bare døpefonten og offerkisten var igjen fra kirken i 1763. Kirken ble fra 1983 til 2009 skrittvis renovert til dagens stand.

## Bildegalleri

Fil:Erzengel Michael-Statue über dem Portal der St. Michaeliskirche Hamburg.jpg|Erkeengelen Mikael bekjemper djevelen. Statue utført av August Vogel, plassert utenfor kirken.
Fil:MichaeliskircheBrand.jpg|Kirketårnet styrter sammen ved brannen i 1906

Fil:Michel innen.JPG|Orgelet i dagens kirke

## Referanser

## Eksterne lenker
*
Hundorptunnelen

**Hundorptunnelen** er en veitunnel mellom Frya og Hundorp i Sør-Fron kommune i Innlandet. Tunnelen åpnet 17. desember 2016, og er en del av europavei 6. Den har ett løp på 4 164 meter. Tunnelen går i fjell under tettstedet Hundorp og leder gjennomgangstrafikken utenom sentrum. Tunnelen inngår i en nyanlagt strekning av E6 som mellom tunnelens nedre (østlige) åpning og Sjoa er helt adskilt fra den eldre traseen. Drivingen startet i september 2013, og det ble gjennomslag 16. juli 2014. Tunnelen inngår i E6 Biri-Otta-prosjektet. Største stigning er 1,50 % 

Gjennom tunnelen er det strekningsmåling i begge retninger der alle de fire boksene står utenfor tunnelportalene. Fartsgrensen gjennom tunnelen er 90 km/t.

## Se også
*Veitunneler i Norge

## Referanser
Gruppe for dialog

**Gruppe for dialog om tro og livssyn** (av gresk *dia* – gjennom og *logos* – ord, fornuft) er et fordomsfritt møte mellom mennesker med forskjellig tro og livssyn, som gjennom samtale forsøker og forstå  og lære av hverandre.

I vår tradisjon har dialogen sine røtter i filosofien til Sokrates og Platon. Dialogfilosofien brøt for alvor gjennom i Europa i årene etter første verdenskrig, med navn som Franz Rosenzweig, Martin Buber og Gabriel Marcel. Et eksempel er Martin Bubers hovedverk Jeg og Du (1923). 

I sitt store og banebrytende verk Diskursetikk (1983), redegjør den tyske filosofen Jürgen Habermas for de forutsetninger som må være til stede i en god dialog. Han framholder blant annet at dialogen må være herredømmefri, det vil si at alle parter må være likeverdige. Den må være universell. Alle berørte parter må bli tatt hensyn til – også kommende generasjoner. Og dialogen må være oppriktig. Ingenting må fordreies eller skjules av taktiske årsaker.

I en dialoggruppe er ikke målet først og fremst og bli enig, men et sted der kjennskap utvikles og innsikt vinnes om hverandres tro og livssyn på tvers av forskjellene. Filosofen Helge Svare definerer det slik: *En dialog er en samtale mellom to eller flere personer preget av gjensidig velvilje, åpenhet og samarbeid* 
 
I Norge har blant annet  dialogsenteret Emmaus og Samarbeidsrådet for tros- og livssynssamfunn startet slike grupper.

I den Svenska kyrkan har en jobbet mye med dette gjennom Vuxendialog-program. 

## Eksterne lenker
* Helge Svare: Den gode samtalen. 
* Vuxendialog
Flora videregående skole

**Flora vidaregående skole** er en fylkeskommunal videregående skole i Florø i Kinn kommune i Sunnfjord. Skolen ble stiftet i 1967 som *Flora gymnas*, og har i perioden 2010-2016 gjennomgått renovering og påbygging. 

## Utdanningstilbud
Vedtatt utdanningstilbud for skoleåret 2023-2024:

## Referanser


## Eksterne lenker
* skolens hjemmesider
Brian Steen Nielsen

**Brian Steen Nielsen** (født 28. desember 1968 i Vejle) er en dansk tidligere fotballspiller. Nielsen, som var defensiv midtbanespiller, har spilt profesjonell fotball for en rekke klubber i flere land, blant disse tyrkiske Fenerbahçe SK og japanske Urawa Red Diamonds. Nielsen er sportssjef i AGF Aarhus.

Nielsen, som står notert med 66 kamper og tre scoringer for Danmark, var på laget som vant forløperen til FIFA Confederations Cup i 1995. Nielsen har også vært i Danmarks tropp under to europamesterskap, samt i VM i 2002.

På klubbnivå har Nielsen vært med to ganger på laget som har vunnet Landspokalturneringen i Danmark.

## Referanser


## Eksterne lenker
*
Henrikh Mkhitarjan

**Henrikh Hamleti Mkhitarjan** (født 1989) er en armensk fotballspiller som spiller for den italienske klubben .

Han har tidligere spilt for tyske Borussia Dortmund, den armenske klubben Pyunik og de ukrainske klubbene Metalurh Donetsk og Sjakhtar Donetsk. 

Mkhitarjan ble kåret til årets spiller i armensk fotball i 2009, 2011 og 2012. Han ble også kåret til Sjakhtars beste spiller gjennom 2011–2012-sesongen av fansen.

## Landslaget
Han debuterte for det armenske landslaget den 14. januar 2007 i en treningskamp mot .

## Meritter
;Manchester United
* Ligacupen: (1) 2017
* Europaligaen: (1) 2016/17
* FA Community Shield: (1) 2016

## Fotnoter

## Referanser


## Eksterne lenker
* 
* 
* 
*
Teigkamptunnelen

**Teigkamptunnelen** eller Teigkampentunnelen er en veitunnel med ett løp på europavei 6 i Nord-Fron i Innlandet. Den er 3747 meter lang og inngår i E6 mellom Frya og Sjoa, der Gudbrandsdalen gjør en 90° sving. Tunnelen ble bygget som ledd i E6 Biri-Otta-prosjektet og forkorter E6 med ca 2&nbsp;km, i tillegg til at den nye traseen leder gjennomgangstrafikken utenom tettstedet Kvam. Den nordlige åpningen er på sørsiden av Lågen, overfor Kvam, der E6 i tunnelen er koblet til Lågen bru.

Arbeidet begynte i mars 2014. Teigkamptunnelen hadde gjennomslag 4. juni 2015. Strekningen Sjoa-Frya inkludert tunnelen ble åpnet som en del av europavei 6 17. desember 2016.

Midt inne i tunnelen er det en større snuplass med blått lys lik de opplyste hallene i Lærdalstunnelen. Det er strekningsmåling gjennom tunnelen i begge retninger der de to sørligste boksene står utenfor tunnelportal sør og resten står rett innenfor portal nord. Fartsgrensen gjennom tunnelen er 90&nbsp;km/t.

## Se også
*Veitunneler i Norge

## Referanser
Florø Turn og Idrettsforening

**Florø Turn og Idrettsforening** (Florø T&IF, FT&IF) er et idrettslag stiftet 1893. Florø Stadion er klubbens hjemmebane i tillegg til Florø Idrettssenter som ligger like ved.

Turn var en sentral idrett de første årene, men det ble også arrangert stevner innen friidrett fra 1894. I disse konkurransene var det også øvelser som balansegang og løfting av manualer. Blant klubbens arrangement siden fremstår det årlige Florø Friidrettsfestival som det fremste.

## Kjente utøvere
* Øyvind Strømmen Kjerpeset (1991), tidligere norsk rekordholder på 400 meter hekk
* Magne Føleide (1937), 3 ganger norsk mester i sleggekast
* Eli Føleide (1972), friidrettsutøver innen sprint, lengde og tresteg

## Litteratur
* 

## Eksterne lenker
*
Florø Stadion

**Florø Stadion** er et kombinert idrettsanlegg for fotball og friidrett i kommunesenteret Florø i Kinn kommune. Anlegget er hjemmearena for Florø Turn- & Idrettsforening og Florø Sportsklubb.

Stadion ligger like ved Flora ungdomsskule, og brukes som undervisningsarena både for ungdomsskolen og Flora videregående skole. Friidrettsbanen har kunststoffdekke av typen tartan, mens fotballbanen har naturgress. Hovedtribunen er på banens vestside. Like ved er også Florø Idrettssenter.  

Florø Friidrettsfestival ble arrangert årlig på stadion fra 1994 til 2018.

## Eksterne lenker
* stadionsiden.com
Pasjehår

**Pasjehår** er en frisyre med slett, halvlangt hodehår som henger rett ned og er klippet av i nakken og rundt hodet, iblant med rett pannelugg som er kortere enn håret ellers. Frisyren er oppkalt etter pasjene, unge adelsgutter som gjorde tjeneste ved europeiske fyrstehoff i middelalderen og som ofte hadde håret klippet på denne måten. 

## Historikk
Pasjehår i form av mer eller mindre langhåret, klokke- eller hjelmformet «bolleklipp» har vært en praktisk frisyre for gutter og menn siden middelalderen. En variant av kort pasjehår med lugg og rette sider, i blant kalt bobfrisyre eller bobklipp, ble populær hårmote blant kvinner og barn på 1920- og 1930-tallet. Pasjefrisyren kom tilbake som mote blant kvinner, barn og ungdommer med slett hår på 1960-tallet, blant annet inspirert av «beatleshår», den fyldige, halvlange guttefrisyren til The Beatles og andre pop- og rockegrupper da. Hårklippen har holdt seg i ulike varianter siden og var særlig vanlig på 1970-tallet.
 
### Eksempler

File:Renaud de montauban banquet.jpg|Franske tjenere fra 1400-tallet med kort pasjehår («bolleklipp»), belgformede vamser med puffermer, trange hoser og snabelsko.
File:Bernhard Strigel 003.jpg|Bernhard Strigels maleri av keiser Maximilian I av Det tysk-romerske rike og familien hans, deriblant barnebarnet Karl V, viser europeisk, særlig tysk, hårmote tidlig på 1500-tallet. Tre bærer barett på hodet.
File:Bluejumper.jpg|Amerikansk jente med bobformet pasjehår 1965.
File:English Country Cottage (2364756846).jpg|Engelsk kvinnemote på midten av 1970-tallet med pasjehår, slengbukser og middelalderinspirert belte og bluse med trompetermer.


## Se også
* Bobfrisyre
* Bolleklipp

## Eksterne lenker
*
Florø Idrettssenter

**Florø Idrettssenter** er en fleridrettshall i Florø. Hallen har egne flater for friidrett, i tillegg til ordinær håndballbane med tilrettelegging for basketball og volleyball. Den ligger i tilknytning til Flora videregående skole som nytter hallen daglig i sitt undervisningstilbud til elever både på idrettsfag og i kroppsøving. 

## Eksterne lenker
*
Jakob Keyser Berle

**Jakob Keyser Berle** (født 21. februar 1859 i Fredrikshald, død 5. mars 1938 i Oslo) var en norsk teolog og skolebestyrer.

Etter examen artium 1876 og cand.theol. i 1884 var han i tre år ved Fredrikshald høyere pikeskole som skolebestyrer. Dernest var han ved Frøken Bauers pigeinstitutt fra 1888 til 1894, forøvrig eid av den tyske Caroline Bauer (1828–1909).  Jakob ville begynne for seg selv og kjøpte i 1894 Bauers skole, som han videreførte som  Berles pikeskole. I 1898 ble det nye bygget oppført i Professor Dahls gate 30 på Frogner (strøk). Berles bror, arkitekten Halfdan Berle, hadde oppdraget med bygget. Skolen ble drevet som privat pikeskole frem til 1919. Deretter kjøpte kommunen skolen. Skolen fortsatte som kommunal pikeskole med Berle som rektor frem til 1926.

Berle satt i byens skolestyrer fra 1902 til 1909 og også i kommunestyret fra 1911 til 1925, i perioden 1914 til 1922 som medlem av formannskapet. Han hadde også en del andre styreverv, blant annet for Norsk Folkemuseum fra 1914 der han ble styreformann i 1923 og satt til 1927.
## Familie
Han var sønn av Cort Reimers Berle (1822–82) og Maria Jacobine Keyser (1826–1917). Faren var skoleinspektør i Halden. Selv giftet han seg i 1893 med Johanne Kristine Petersen (1865–1959) som var datter av teologiprofessor Fredrik Petersen.  Broren Halfdan Berle (1861–1927/9) ble arkitekt.

## Utgivelser
* 
## Referanser
Brent Corrigan

**Sean Paul Lockhart** (født 31. oktober 1986 i Lewiston i Idaho) er en amerikansk modell og skuespiller. Han har spilt i en rekke pornofilmer under pseudonymene **Brent Corrigan** og Fox Ryder.

Lockhart spilte inn pornografiske filmer for studioet *Cobra Video* da han var 17 år gammel, og dette førte til en lengre kontrovers mellom ham og filmselskapet. Han ble dessuten innkalt som vitne da pornoprodusenten Bryan Kocis ble myrdet i 2007.

Lockhart har vist seg som en fleksibel pornoskuespiller, men har særlig inntatt en passiv rolle, og har blant annet blitt dobbeltpenetrert.

## Filmografi

### Spillefilmer

### Pornografiske filmer

File:Brent Corrigan.jpg
File:Brent Corrigan @ Meteor.jpg
File:Brent Corrigan and Me @ Meteor in Houston.jpg
File:Michael Osterfeld Brent Corrigan.jpg
File:Topher e Brent.jpg
File:Nick Capra & Brent Corrigan.jpg


## Eksterne lenker
* 
* 
*
Filosofiåret 1929

## Hendelser

## Publiseringer
* Alfred North Whitehead, *[[Process and Reality]]* (1929)
* Bertrand Russell, *[[Marriage and Morals]]* (1929)
* Virginia Woolf, *[[A Room of One's Own]]* (1929)
* José Ortega y Gasset, *[[La rebelión de las masas]]* (1929)
* Julian Huxley og G. P. Wells, *[[The Science of Life]]* (1929)
* I. A. Richards, *[[Practical Criticism]]* (1929)

## Fødsler

* 1. mai – Ralf Dahrendorf, tysk–britisk politiker, sosiolog og filosof (blant annet om klassekonflikter i industrisamfunn) (død 2009)
* 16. mai – Adrienne Rich, poet, essayist og feminist fra USA (død 2012)
* 10. juni – E. O. Wilson, biolog og forfatter fra USA (sosiobiologi, biologisk mangfold, naturvern) (død 2021) 
* 14. juni – Rupert Lay, tysk filosof og teolog (etikk og kommunikasjon) (død 2023)
* 10. juli – Carlo Augusto Viano, italiensk filosof (død 2019)
* 23. juli – Pierre Aubenque, fransk filosof (død 2020)
* 21. september – Bernard Williams, britisk moralfilosof (tese om interne grunner for handling, kritikk av kantianismen, utilitarismen og konsekvensialismen) (død 2003)
* 11. oktober – Annette Baier, moralfilosof fra New Zealand (død 2012)
* 15. oktober – Hubert Dreyfus, filosof fra USA (fenomenologi, eksistensialisme, litteraturens psykologi og psykologi)  (død 2017)
* 27. desember – Giovanni Romano Bacchin, italiensk filosof (død 1995)

## Dødsfall


|Ralf Dahrendorf(1929–2009)
|Adrienne Rich(1929–2012)


## Referanser
Gottfried Scheidt

**Gottfried Scheidt** (1593–1661) var en tysk komponist og organist i den nordtyske orgelskole.

## Liv
Scheidt studerte hos Jan Pieterszoon Sweelinck i Amsterdam fra 1611. Han vendte tilbake til Halle i 1615 og studerte videre med sin eldre bror  Samuel Scheidt og andre. I 1617 ble han utnevnt til organist ved hoffet i Altenburg, en post han beholdt til han gikk av med pensjon 5. mai 1658. Ved siden av rollen som organist, dirigerte han stedets hoffkapell tross vanskelige omstendigheter under trettiårskrigen. Han søkte i 1622/1623 posten som førsteorganist i Mariakirka i Danzig, men denne var det Paul Siefert som fikk.

## Verk
Det er bevart noen vokale leilighetsverk etter Scheidt og ett eneste orgelstykke: tre variasjoner i variasjonsverket *Allein Gott in der Höh sei Ehr* som han skrev i samarbeid med Sweelinck og andre i 1614. Tre anonyme bidrag i samme verk kan være av ham.

;Vokale verk
* *Pia vota et hortulanae devotionis amicor*
* Bryllupsarie (1646)
* *Selig sind die Toten*, gravferdsmusikk for hertuginne Elisabeth Sophie von Mecklenburg
* Gravferdsmusikk (1620), i *S. Scheidt: Gesamtausgabe* IV, red. G. Harms (Klecken, 1933)
* To verk i *Cantionale sacrum* III (Gotha, 1648), i *Schatz des liturgischen Chor- und Gemeindegesangs* III, red. L. Schoeberlein (Göttingen, 1872).

;Orgelverk
* Tre variasjoner i et samarbeidsverk av Sweelinck og andre. Utgivelse i H.J. Moser (Kassel, 1953) og G. Gerdes: *46 Choräle für Orgel von J.P. Sweelinck und seinen deutschen Schülern* (Mainz, 1957).

## Referanser


## Eksterne lenker
* Nigel Fortune, «Scheidt, Gottfried», Grove Music Online red. L. Macy, http://www.grovemusic.com/
* C. Mahrenholz: *Samuel Scheidt: sein Leben und Werk* (Leipzig, 1924)
Litteraturåret 1899

## Priser og utmerkelser
* Newdigateprisen - Harold Edgeworth Butler

## Nye bøker
### Skjønnlitteratur
* *[[Damen med hunden]]* av Anton Tsjekhov
* *[[Drottningar i Kungahälla]]* av Selma Lagerlöf 
* *[[En herrgårdssägen]]* av Selma Lagerlöf 
* *[[Faste Forland]]* av Jonas Lie
* *[[Fältskärns berättelser]]* av Zacharias Topelius (første delen)
* *[[Grefven af Antwerpen]]*, av Per Hallström
* *[[Gula brigadens hjältar]]* av Nils Hydén
* *[[Lagibasse]]* (fr.) av Jean Richepin
* *[[Le Jardin des supplices]]* (fr.) (*[[Lidandets lustgård]]*) av Octave Mirbeau
* *[[Les truands]]* (fr.) av Jean Richepin
* *[[Letters from a Mourning City]]* av Axel Munthe
* *[[Linier och dagrar, stämningar från norrlandsbygd]]* av Walter Hülphers
* *[[Når vi døde vågner]]* (drama) av Henrik Ibsen
* *[[Skönhet för alla]]* (debattskrift) av Ellen Key 
* *[[Oppstandelse (bok)|Oppstandelse]]* av Leo Tolstoj
* *[[Rococo-noveller]]* av Oscar Levertin
* *[[Vesle svarte Sambo|The Story of Little Black Sambo]]* (*Vesle svarte Sambo*) av Helen Bannerman
* *[[Visor, romanser och ballader]]*, av Carl David af Wirsén

### Fagprosa
* Drømmetydning av Sigmund Freud
* Kapitalismens utvikling i Russland av Vladimir Lenin

## Fødsler

## Dødsfall

## Referanser


## Eksterne lenker
*
Matavaibukta

**Matavaibukta** (fransk Baie de Matavai) er ei bukt ved Pointe Vénus i Mahina nordvest på Tahiti. Det var et sted der europeiske sjøfarende på 1700-tallet søkte havn, og der kontakten mellom tahitiere og europeere først fant sted. 

Samuel Wallis kalte bukta Matavai Port Royal Harbour, mens James Cook ga den navnet Royal Bay. De første misjonærene fra London Missionary Society steg i land her i 1797, og ble møtt av Pomare II.

Det ble oppdaget sandbanker som gjorde farvannet farlig ved vind fra vest og sørvest. Skip forliste og Matavaibukta ble etter hvert oppgitt som havn til fordel for Papeete, der havnen er beskyttet året rundt.

## Referanser


## Eksterne lenker
*
Andreas Nilsson (fotballspiller)

**Gustaf Andreas Nilsson** (født 26. januar 1910 i Malmö, død 1. oktober 2011 samme sted) var en svensk fotballspiller som spilte hele karrieren i Malmö FF.

## Karriere

Nilsson startet som fotballspiller i en lokal fotballklubb for ungdom kalt Vici. Som nittenåring gikk Nilsson til Malmö FF, som den gang spilte i Division 2, som den gang var nest øverste nivå i svensk fotball. Han var en del av laget i 1931 da Malmö FF tok seg opp i Allsvenskan for første gang. Nilsson var også med da laget i 1934 ble diskvalifisert i 1934 på grunn av brudd på proffbestemmelsene i den tidens svensk fotball, og var med da laget i 1936 igjen tok seg opp i Allsvenskan.

Nilsson spilte sin første og eneste landskamp for Sverige, da de spilte mot Finland i Helsingfors i 1936. Nilsson la opp som aktiv fotballspiller i 1940.

## Senere liv
Nilsson gikk rett fra karrieren som fotballspiller, til styret i Malmö FF, hvor han satt som sekretær fra 1940 til 1960. Nilsson jobbet også i en delikatessebutikk i 23 år, samtidig som han drev med fotball. I sine senere år var Nilsson godt kjent som den eneste gjenlevende av klubbens tidligere spillere, som var født før klubben ble grunnlagt i 1910. Nilsson var til stede ved innvielsen av klubbens nye hjemmebane, Swedbank Stadion, 13. april 2009, da han overrakte matchballen til Alexander Nilsson, som var yngste spiller på Malmö FFs startellever. Nilsson var æresgjest da klubben feiret hundreårsjubileum i 2010. Nilssen døde 1. oktober 2011, i en alder av 101 år.

## Referanser


## Litteratur
* Malmström, Håkan; *100 MFF:ARE*, Sydsvenska Dagbladets AB (2010), ss. 12-13. ISBN 978-91-85319-71-8
Tuamotuansk

**Tuamotuansk**, eller **paumotuansk**, er et polynesisk språk. Det tales på Tuamotuøyene i Fransk  Polynesia.

Tuamotuansk har en leksikalsk likhet på 83 % med rarotongansk, og 77 % med hawaiisk. Språket hadde i 2007 omkring 4000 brukere og er presset av tahitisk. Det er benyttet i lyrikk og det er utgitt ordbok.

Tuamotuansk er anerkjent i selvstyreloven for Fransk Polynesia. Det skal beskyttes og er også tillatt undervist på i skolen.

Académie pa'umotu – Karuru Vanaga er opprettet for å bevare og fremme språket.

## Referanser
Mangarevansk

**Mangarevansk** er et polynesisk språk. Det tales på Gambierøyene, der Mangareva er største øy, i Fransk Polynesia.

Språket har 75 % leksikalsk likhet med rarotongansk, 73 % med marquesisk og 72 % med tuamotuansk, og er fjernere beslektet med tahitisk (50–68 % leksikalsk likhet). I 2011 ble antallet språkbrukere oppgitt til 600.

Språket er benyttet i lyrikk og det er utgitt ordbok.

Mangarevansk er anerkjent i selvstyreloven for Fransk Polynesia. Det skal beskyttes og er tillatt undervist i skolen.

## Referanser
Marquesisk

**Marquesisk** er et polynesisk språk. Det tales på Marquesasøyene i Fransk Polynesia. Det er to hoveddialekter av språket, nordlig og sørlig.

Nordmarquesisk tales på øyene i nord, der Nuku Hiva, Ua Pou og Ua Huka er de viktigste. Det har 73 % leksikalsk likhet med mangarevansk og rarotongansk, 70 % med hawaiisk, og fjernere beslektet med tahitisk (45–67 % leksikalsk likhet) og tuamotuansk (29 %). Antallet språkbrukere i Fransk Polynesia ble for 2007 oppgitt til 5390. Språket har ordbok og grammatikk. Det kringkastes radioprogrammer på nordmarquesisk.

Sørmarquesisk tales på de sørlige Marquesasøyene, der Hiva Oa, Tahuata og Fatu Hiva er hovedøyene. I 2007 ble antallet språkbrukere oppgitt til 2700. Det finnes ordbok og grammatikk for språket.

Marquesisk er anerkjent i selvstyreloven for Fransk Polynesia. Det skal beskyttes og undervises også i skolen.

Académie marquisienne – Tuhuna 'Eo Enata er opprettet for å bevare og fremme språket.

## Referanser
Antonio Molinari (maler)

**Antonio Molinari** (1655–1704) var en italiensk maler og grafiker. 

Molinari lærte sitt håndverk av faren .

Antonio Molinari produserte hovedsakelig malerier for venetianske patrisierfamilier, fraterniteter og kirkebygg. Motivene er oftest hentet fra bibelhistorien og antikken.

Betydelige samlinger av Molinaris verk befinner seg i Düsseldorfs ** og i Louvre.

Av Molinaris elever kan Giovanni Battista Piazzetta nevnes.


Fil:Antonio Molinari David y Abigail.jpg|David og Abigail
Fil:Antonio Molinari La familia de Darío a los pies de Alejandro.jpg|Dareios' familie ved Aleksander den stores føtter
Fil:Molinari - catone uticense.jpg|*Il testamento di [[Cato den yngre|Catone Uticense]]*
Fil:Antonio Molinari Adoración del Becerro de oro 100-2 Hermitage.jpg|Dansen rundt gullkalven


## Referanser


## Litteratur
* Sonja Brink: *Genio vigoroso ed originale. Die Zeichnungen des Antonio Molinari.* (utstillingskatalog, Museum Kunst Palast, Sammlung der Kunstakademie Düsseldorf) Deutscher Kunstverlag, 2005. ISBN 3-422-06538-5
* Alberto Craievich: *Antonio Molinari.* Soncino, Edizioni del Soncino, 2005.
Antonio Molinari

**Antonio Molinari** er navnet til flere personer:

* Antonio Molinari (maler) (1655–1704), venetiansk maler
* Antonio Molinari (friidrettsutøver) (født 1967), italiensk motbakkeløper
Slaget ved Montebello

**Slaget ved Montebello** ble utkjempet 20. mai 1859 ved byen Montebello della Battaglia i dagens Lombardia i Nord-Italia. Slaget markerte innledningen på Den andre italienske frigjøringskrig. Det utgjorde likevel et mindre slag i krigen, og ble hovedsakelig utkjempet med piemontisk kavaleri og fransk infanteri mot de østerrikske troppene.

Til tross for tallmessig overlegenhet, gikk de østerrikske styrkene på et nederlag, og dette viste at de var svakere enn motstanderen. Slaget gjorde at hovedstyrken måtte trekke seg tilbake, men den østerrikske øverstkommanderende ble tvunget til å beholde noen styrker i sør for å beskytte sin sørlige flanke.

## Eksterne lenker
*
Slaget om Varese

**Slaget om Varese** ble utkjempet 26. mai 1859 ved byen Varese i dagens Lombardia i Nord-Italia. Slaget var en del av Den andre italienske frigjøringskrig og ble utkjempet mellom den frivillige formasjonen *[[Alpejegerne]]* under ledelse av Giuseppe Garibaldi mot østerrikske styrker.

Garibaldi og hans alpejegere hadde rykket inn i byen om natten 23. mai, og den østerrikske kommandanten Ferenc Gyulay sendte Urbans divisjon for å innta byen fra alpejegerne. Da østerrikerne ankom byen hadde alpejegerne rukket å etablere et forsvar av byen.

Østerrikerne åpnet kampene med et kanon-bombardement, før de sendte inn infanteriet mo fienden. Italienerne møtte angrepet og klarte å vri den østerrikske framrykningen slik at de kom i veien for hverandre og italienerne klarte å drive dem tilbake. Urban overvurderte den italienske styrken og trakk seg tilbake til Malnate, rundt 5 kilometer i sørøstlig retning. Under tilbaketrekningen ble de angrepet av italienerne, noe som økte de østerrikske tapene.

Alpejegernes seier gjorde det mulig for dem å rykke fram til Como, samtidig som østerrikerne ble tvunget til å beholde noen styrker i nord for å beskytte sin nordlige flanke. Slaget ble etterfulgt av slaget ved San Fermo den følgende dagen.

## Referanser


## Eksterne lenker
*
Alpejegerne

**Alpejegerene** (italiensk: *Cacciatori delle Alpi*) var en frivillig militær spesialavdeling etablert 20. februar 1859 av Giuseppe Garibaldi i Cuneo for å bistå den Kongedømmet Sardinias hær i Nord-Italia under Den andre italienske frigjøringskrig.

Avdelingen var blant annet involvert mot Østerrike under Slaget om Varese og San Fermo.

De var også i tjeneste under Den tredje italienske frigjøringskrig i 1866 på den prøysiske siden mot østerrikerne. Den 40&nbsp;000 store avdelingen sikret den eneste italienske seieren ved Bezzecca.

## Referanser
As-Saffāḥ

**Abū al-ʿAbbās ʿAbd Allāh ibn Muḥammad as-Saffāh** (arabisk: ; født 721/722, død 9. juni 754 AD i al-Anbar/103-136 AH), også skrevet *al-Saffah* og *as-Saffah*, var den første kalifen av ʿAbbasidekalifatet som hersket fra 749/750 til sin død i 754 (132-136 AH). Riket han grunnla ble et av de viktigste kalifatene i islams historie. 

## Liv og virke
### Bakgrunn
As-Saffāh tilhørte Banū Hāšim, og nedstammet fra Profeten Muhammads onkel ʿAbbas ibn ʿAbd al-Muṭṭalib, og kunne gjennom dette slektskapet kreve kaliftittelen.

### Kalif
Han utropte seg til kalif i 749 i Kufa, og beseiret endelig umayyadene i slaget ved Zab i 750. Dermed var umayyadenes maktsjikt så godt som utryddet. Av selve herskerfamilien gjenstod da bare prinsen Abd ar-Rahman, som klarte å flykte til al-Andalus, der han skulle fortsette dynastiet.

As-Saffahs korte regjeringstid kjennetegnes ved konflikten med alidene. De hadde etter umayyadenes fall gjort seg forhåpninger om å ville kaliftronen for seg. Deres anfører den gang, ʿAbdallāh ibn al-Ḥasan, ble imidlertid behandlet med stor respekt av as-Saffah. 

Utenrikspolitisk er det store sammenstøtet med kineserne av vesentlig betydning. Slaget ved Talas (751), som vel militært var et uavgjort utmattelsesslag, ble betraktet som en stor seier av abessinierne. Muslimene kunne dermed sikre sine erobringer i Transoxania i Sentral-Asia.

*As-Saffāh* er en religiøs frelsestittel fra *[[hadith]]*litteraturen om *[[mahdi]]* som i eldre arabisk betydde *Den gavmilde*, som kommer fra det arabiske verbet *yasfaḥ*, som betyr «å helle ut», noe som antydet at den første herskeren ville være gavmild i å dele sin rikdom med muslimene. Den nye kalifen tok i bruk denne tittelen i sin første preken i Kufa i 749. En alternativ tolkning av navnet er «blodsutgyteren» eller «slakteren», som skal ha sitt utgangspunkt i hans nådeløse forsøk på å utrydde den rivaliserende umayyadefamilien, og i moderne arabisk har ordet en heller negativ klang. Men denne forklaringen er mer usannsynlig, da ingen kalif ville ha valgt dette navnet om det hadde den opprinnelige betydningen.

Kalif as-Saffah døde imidlertid allerede i 754, kort etter at hans nye residens al-Anbar ved nedre Eufrat var blitt grunnlagt. As-Saffāḥ ble etterfulgt av sin bror al-Manṣūr.

En berømt etterfølger av Abu l-Abbas, nemlig kalif Hārūn ar-Rashīd, kalte den kostbare hvite elefant som han sendte som gave til keiser Karl den store, etter grunnleggeren av det abbasidiske dynasti.

## Referanser


## Litteratur
* 
*Muhammad ibn Jarir al-Tabari, *History* v. 27, "The Abbasid Revolution," transl. John Alden Williams, SUNY, Albany, 1985.
Jimmy Rimmer

**John James «Jimmy» Rimmer** (født 10. februar 1948) er en tidligere engelsk fotballspiller som spilte keeper. Han vant Serievinnercupen med både Manchester United og Aston Villa, men spilte totalt bare ni minutter i den ene finalen.

## Biografi
Han begynte som skolegutt i Manchester United i 1963 og ble profesjonell to år seinere. Til tross for at han var i United i 11 år, ni år som profesjonell, spilte han bare 46 kamper for klubben . Han debuterte først i april 1968 i en kamp mot Fulham. Alex Stepney var Uniteds førstevalg som keeper og Rimmer fikk sjelden muligheten til å spille annet enn da Stepney var skada. Rimmer satt på benken da United vant Europacupen i 1968.

Etter et låneopphold i Swansea City i 1973, ble han i februar 1974 kjøpt av Arsenal som erstatning for Bob Wilson som la opp noen måneder seinere. Det var mens han var i Arsenal at han spilte sin eneste landskamp for . Da Arsenal i 1977 kjøpte Pat Jennings, ble Rimmer solgt videre til Aston Villa.

Rimmer var Villas førstekeeper de neste seks åra. I Aston Villa vant Rimmer ligagull i 1981 og enda en europacupmedalje i 1982, selv om finalen ble en trist affære for 34-åringen. Han ble skadd etter bare ni minutter og måtte erstattes av Nigel Spinks. Villa vant finalen 1&ndash;0 mot Bayern München, noe som betydde at han ble den andre spilleren til å vinne Europacupen med to forskjellige klubber (etter Saul Malatrasi som vant med Internazionale i 1965 og AC Milan i 1969).

Gikk tilbake til Swansea i 1983 og var der til 1986. Rimmer var en kort periode manager i Swansea på midten av 1990-tallet. Har også vært keepertrener i klubben og for .

## Meritter

### Manchester United
* Serievinnercupen (1): 1968

### Aston Villa
* Ligamester (1): 1981
* Serievinnercupen (1): 1982
* Charity Shield (1): 1981
* Supercupen (1): 1982

## Referanser


## Eksterne lenker
*
ʿAbbas ibn ʿAbd al-Muṭṭalib

** ʿAbbas ibn ʿAbd al-Muṭṭalib ibn Hāšim ibn ʿAbd Manāf** (arabisk: ; født c. 566 i Mekka, c. 563 AD/c. 57 FH-c. 33 AH i Medina) var en onkel på farsiden av Profeten Muhammad og en av hans følgesvenner, og var kun et par år eldre enn sin nevø. Som Muḥammad tilhørte han Banū Hāšim. ʿAbbas ibn ʿAbd al-Muṭṭalib var en velstående handelsmann som beskyttet Muḥammad mens han var i Mekka, men som konverterte til islam etter slaget ved Badr i 626 (2 AH). Hans etterkommer as-Saffāḥ grunnla kalifatet kjent  somʿAbbasidedynastiet, som har sitt navn fra ham.

## Referanser
Kistefjellet (Svalbard)

**Kistefjellet** (665 moh.) er et fjell på Sørkapp Land på Spitsbergen, Svalbard. Fjellets topp ligger 6 km nord for Sørneset, det sørligste punktet på Spitsbergen.

## Eksterne lenker
* Stadnamn i norske polarområde, Norsk Polarinstitutt
Petar Petrović

**Petar Petrović** (født 15. september 1995) er en svensk fotballspiller. Petrović, som er midtbanespiller, spiller for Malmö FF i Allsvenskan.

## Karriere
Petrović kom til Malmö FF fra Arlövs BI sommeren 2010. Den 30. november 2012 signerte Petrović A-lagskontrakt med Malmö FF. Petrović spilte første kamp for Malmö FF i Allsvenskan borte mot Syrianska FC 20. juni 2013.

## Referanser


## Eksterne lenker
* 
* «Petar Petrovic», profil på Malmö FFs hjemmeside
Dokkene naturreservat

**Dokkene naturreservat** ligger i Vestre Spone vest for Snarumselva i Modum kommune, Buskerud. Reservatet ble  opprettet i 2005 for å verne en av svært få gamle ravineskoger av noe størrelse i Øst-Norge.

## Referanser
Stig Brobeck

**Stig Brobeck** var en tidligere fotballspiller, som spilte for Malmö FF. Brobeck var midtbanespiller.

## Referanser
Torsten Brost

**Torsten Brost** (født 21. mars 1911 i Malmö, død 15. mars 1965) var en svensk fotballspiller. Brost, som var midtbanespiller, spilte fra 1932 til 1933 i Malmö FF.

## Referanser
Ramfoss naturreservat

**Ramfoss naturreservat** ligger på vestsiden av Snarumselva ved Ramfoss kraftverk nordvest i Modum kommune, Buskerud. Reservatet ble opprettet i 2002 for å bevare et høyproduktivt skogområde på grusavsetninger og en rik flora av truede lavarter.

I juni 2023 ble reservatet utvidet med et område sørover langs elva.

## Referanser
Tore Cervin

**Tore Cervin** (født 2. august 1950 i Malmö) er en svensk tidligere fotballspiller.

Cervin spilte aldri på juniornivå, men ble oppdaget av Malmö FF kort tid etter at han hadde begynt på BK Lydia som 20-åring.

Cervin var på det Malmö FF-laget som tok seg til finalen i Serievinnercupen i 1979.

## Meritter
* Allsvenskan: 1974, 1975, 1977

## Referanser


## Eksterne lenker
*
Mattia De Sciglio

**Mattia De Sciglio** (født 1992) er en italiensk fotballspiller som spiller for , på lån fra . 

## Landslaget
De Sciglio debuterte for det italienske landslaget den 21. mars 2013 i en treningskamp mot , en kamp som endte 2–2.

Han ble tatt ut i s EM-tropp til EM i Frankrike 2016.

## Meritter
;AC Milan
* Supercoppa italiana: 2011

## Referanser


## Eksterne lenker
* 
* Spillerprofilen til Mattia De Sciglio hos Acmilan.com
* Spillerprofilen til Mattia De Sciglio hos aic.football.it
* Spillerprofilen til Mattia De Sciglio hos på figc.it
Louay Chanko

**Louay Chanko** (arabisk: لؤي شنكو; født 29. november 1979 i Qamishli i Syria) er en svensk-syrisk fotballspiller, som spiller for Syrianska FC i Allsvenskan. Chanko er midtbanespiller.

Lolo Chanko ble født i Qamishli i Syria av assyriske foreldre. Da han var tre år gammel flyktet familien til Sverige etter at faren til et barn som mistet livet i en bilulykke Chankos far var involvert i, varslet at han ville hevne seg mot Chankos familie.

Uten tidligere landslagserfaring på alderbestemte nivåer ble han 28 år gammel innkalt til det  bortekamper mot  og  i januar 2008. Chanko fikk sin første og eneste landskamp for Sverige som innbytter i ettmålsseieren over Costa Rica. Ettersom kampen mot Costa Rica bare var en treningskamp forble han kvalifisert for spill for  også. Med hard kamp om plassene på det svenske landslaget og lav sannsynlighet for å bli innlemmet i Sveriges EM-tropp tok Chanko avgjørelsen om å heller satse på spill for Syrias landslag. Knappe fire måneder etter å ha debutert for Sverige, gjorde han sin debut for Syria.

Chanko var i Syrias tropp under Asia-mesterskapet i fotball i 2011.

## Meritter
### Djurgårdens IF
* Allsvenskan: 2002
* Svenska Cupen: 2002
### Malmö FF
* Allsvenskan: 2004

## Referanser


## Eksterne lenker
* 
* «Louay Chanko», profil på Syrianska FCs hjemmeside 
* Svenska Fotbollförbundet
Soning av karantene

**Soning av karantene** i fotball

*Karantenens virkningsområde*
Spiller, trener eller leder som har karantene etter bestemmelsene i dette reglement, kan ikke spille, oppholde seg i teknisk område eller fra annet område lede laget i de kampene karantenen gjelder. Det samme gjelder i resten av kampen der spilleren, treneren eller lederen blir utvist eller bortvist.

Rødt kort gir automatisk minst 1 kamps karantene, og skal sones i samme seriesystem/nivå som kortet er gitt. Unntak: NM cup, hvor straffen kan gjøres gjeldende for neste serie kamp. 1 kamps karantene er ikke til hinder for at ytterlige sanksjoner kan bli gitt.

Dersom en kamp blir avbrutt gjelder tildelte røde kort med påfølgende straff, mens gule kort glemmes. Dersom en kamp blir avbrutt hvor en spiller soner karantene, har ikke straffen blitt fullbyrdet og følgelig må neste kamp også sones.

Gult kort
4 Gule kort = 1 kamp i karantene. Etter 4 gule er det karantene for hver 4. gule, dvs etter 8, 12 osv.
2 Gule = 1 rødt, telles som 1 rødt statistikken til spilleren.

Særtilfeller: I kvalifisering/sluttspill kamper teller ikke tidligere kort i ordinær liga. Karantene som følge av utvisning eller bortvisning overføres til neste sesong dersom opparbeidet i siste seriekamp.

## Se også
*Rødt kort
*Gult kort
Yiwen Leiju

***Yiwen Leiju*** () er en kinesisk encyklopedi ferdigstilt under Tangdynastiet av kalligrafen Ouyang Xun i 624. Blant øvrige bidragsytere var Linghu Defen og Chen Shuda.

Den var inndelt i 47 kapitler og mange underkapitler. Den dekket all slags emner og siterte fra mange eldre verker som senere er gått tapt. 

## Referanser


## Eksterne lenker
* Ricci Library Catalog 
* Yiwen Leiju "Collection of Various Matters from Classics and other Literature" — Chinaknowledge.de.
Slaget ved San Fermo

**Slaget ved San Fermo** ble utkjempet 26. og 27. mai 1859 ved byen San Fermo i dagens Lombardia i Nord-Italia. Slaget var en del av Den andre italienske frigjøringskrig og ble utkjempet mellom den frivillige formasjonen *[[Alpejegerne]]* under ledelse av Giuseppe Garibaldi mot østerrikske styrker.

Garibaldi og hans alpejegere hadde 26. mai stått imot det østerrikske angrepet på Varese og kunne rykke videre framover mot Como hvor østerrikerne hadde forskanset seg med nye forsterkninger. Østerrikerne hadde etablert posisjoner på høydene ved San Fermo vest for Como, mens reservene var i Lucino.

Garibaldi gikk til angrep kl 16.00 med et regiment fra sør, mens de to andre rykket inn mot høydene i nord. Alpejegernes angrep mot San Fermo var i første omgang mislykket, men de lyktes i andre angrepsbølge. De østerrikske styrkene seg tilbake mot Rondineto for å kunne slå tilbake med forsterkninger fra Brescia. Etter at alpejegerne hadde tatt de fiendtlige posisjonene, gikk de om kvelden mot Porta Sala i Como, mens østerrikerne samtidig trakk seg tilbake ut av Como gjennom Porta Torre. Dette området ble også inntatt av alpejegerne tidlig neste morgen.

## Eksterne lenker
*
Skrim-Sauheradsfjella naturreservat

**Skrim-Sauheradsfjella naturreservat** ligger i et større skogområde i grenselandet mellom Skien, Midt-Telemark og Notodden kommuner i Telemark, og Kongsberg kommune i Buskerud. Reservatet er på 123&nbsp;km², og store deler er urørt eller tilnærmet urørt. Området er levested for en rekke sårbare og hensynskrevende arter.

Det høyeste punktet i området er Styggmann (872 moh).

## Referanser
MS «Kvænangen»

**MS «Kvænangen»** er en norskbygget hurtigbåt av katamaran-typen levert til Troms Fylkes Dampskibsselskap i 2005 og senere solgt til Torghatten Nord AS. Skipet rutene Skjervøy-Kvænangen og Skjervøy-Vorterøy.

## Teknisk Informasjon
*Byggeår: 2005
*Byggeverft: Brødrene Aa AS, Hyen
*Passasjerkapasitet: 50
*Fart: 25 knop (vanlig operasjonshastighet)/30 knop (ambulansebåt).
*Motor: to MTU 12V 2000 M70 dieselmotorer som hver yter 788 kW

## Eksterne lenker
* 
* Torghatten Nords hjemmesider
Barmen naturreservat

**Barmen naturreservat** omfatter skogområdene rundet fjelltoppen Jonsknuten i Kongsberg kommune. Reservatet ble opprettet i 2005 og dekker 15,5 km². Formålet er å bevare et område som er lite påvirket av nyere inngrep, men her er også områder som er preget av tidligere tiders gruvedrift. Det er overvekt av fattige vegetasjonstyper, men også innslag av artsrik karplanteflora.

## Referanser
Sørdalen (Bardu)

**Sørdalen** er et dalføre i Bardu kommune i Troms fylke. Ved Furumoen deles hoveddalføret i Sørdalen som strekker seg rett sydover ca 27 km til riksgrensen mot Sverige og Østerdalen som går i sydøstlig retning til Altevatnet.
Régiment d’infanterie de marine du Pacifique – Polynésie

**Régiment d'infanterie de marine du Pacifique – Polynésie** (RIMaP-P) var et regiment i Frankrikes hær. Det eksisterte fra 1916 til 2012 og var basert på Tahiti i Fransk Polynesia.

Regimentet ble til i 1916 som *Bataillon mixte du Pacifique*. Det ble sendt til Europa og satt inn i første verdenskrig, der det utmerket seg i slaget ved Caumont. Under andre verdenskrig ble det i 1940 rekruttert en stillehavsbataljon tilsuttet De frie franske styrker. Avdelingen kjempet i Nord-Afrika, blant annet i slaget ved Bir Hakeim. Navnet ble i 1963 endret til *Bataillon d'infanterie de marine de Tahiti* og i 1981 til *Régiment d'infanterie de marine du Pacifique- Polynésie*. Regimentet hadde base i Arue.

RIMaP-P ble i 2012 omgjort til Détachement Terre de Polynésie/Régiment d’Infanterie de Marine du Pacifique – Polynésie (DTP/RIMaP-P).

## Referanser